बिना रजिस्ट्रेशन नहीं लगेगी रेहड़ी, 48 घंटे का समय
बिनारजिस्ट्रेशन शहर में कोई रेहड़ी नहीं लगने दी जाएगी। जो भी व्यक्ति रेहड़ी लगाना चाहता है वह 48 घंटे यानि 31 दिसंबर शाम तक नगर परिषद में अपना रजिस्ट्रेशन कराए। इसके आधार पर उनका पहचान पत्र बनाया जाएगा।
ये निर्देश नगर परिषद प्रशासक एवं एसडीएम विवेक कालिया ने बुधवार दोपहर बाद नगर परिषद में रेहड़ी संचालकों को दिए। उन्होंने कहा कि रजिस्ट्रेशन के लिए रेहड़ी संचालक को अपनी आईडी एड्रेस प्रूफ तथा दो दो फोटो देने होंगे। अगर कोई किराए पर रहता है तो उसको किराया एग्रीमेंट देना होगा। अगर रेहड़ी संचालक बाहर का है और कहीं झुग्गी झोपड़ी में रहता तो उसको सेल्फ अटेस्टेड एफिडेविट देना होगा तथा पीछे का एड्रेस प्रूफ देना अनिवार्य होगा। रजिस्ट्रेशन के लिए 100 रुपए फीस ली जाएगी। बिना रजिस्ट्रेशन के शहर में कोई रेहड़ी नहीं लगने दी जाएगी। रजिस्ट्रेशन आदि का कार्य जनवरी माह के प्रथम सप्ताह तक पूरा कर लिया जाएगा तथा तत्काल यह व्यवस्था लागू कर दी जाएगी। उन्होंने कहा कि जब तक शहर में रेहडिय़ों की समस्या नहीं सुलझेगी तब तक पक्का निर्माण भी नहीं हटाया जा सकता है। क्योंकि रेहडिय़ों की आड़ लेकर ही पक्का अतिक्रमण किया जाता है। इसलिए रेहड़ी संचालक पहल करते हुए प्रशासन का सहयोग करें। इस अवसर पर सब्जीमंडी के प्रधान अजीत सैनी सहित शहर के 40-50 रेहड़ी संचालक, दुकानदार आदि मौजूद रहे।
नगर परिषद प्रशासक एसडीएम ने जारी किए निर्देश
^एसडीएम साहब ने बुधवार को रेहड़ी संचालकों को स्पष्ट निर्देश दे दिए हैं कि बिना रजिस्ट्रेशन कोई रेहड़ी नहीं लगने दी जाएगी। उनके आदेशों की पालना की जाएगी। आमजन की सुविधा के लिए व्यवस्था बनाने में रेहड़ी संचालक नप का सहयोग करें तथा निर्धारित अवधि में अपना रजिस्ट्रेशन करा लें। -बीएनभारती, कार्यकारी अधिकारी, नगर परिषद, नारनौल।
हर स्थान का होगा अलग अलग रंग
रजिस्ट्रेशनके बाद निश्चित संख्या सामने जाएगी। इसके आधार पर रेहडिय़ों के स्थान निर्धारित कर दिए जाएंगे। अलग अलग स्थान के लिए अलग अलग रंग दिया जाएगा। जिस रेहड़ी को जो रंग दिया जाएगा वह उस निर्धारित स्थान पर ही लगाई जाएगी। इसके लिए रेहड़ियों को नंबर भी दिए जाएंगे।
रजिस्ट्रेशन के बाद स्थान होंगे निर्धारित
रजिस्ट्रेशनके बाद रेहड़िया शहर में निर्धारित स्थान पर लगवाई जाएंगी। इसके लिए शहर में छह स्थान निर्धारित किए गए हैं। इनमें बस स्टैंड के सामने शुलभ शौचालय के समीप बस स्टैंड के सामने गोशाला रोड, चितवन वाटिका, गर्ल्स आईटीआई की दीवार के साथ, रामानंद राधेश्याम धर्मशाला के पीछे, सिंघाना रोड पर पेट्रोल पंप सुभाष पार्क के समीप रेहड़ियां लगवाई जाएंगी। स्थान ही नहीं बल्कि इन जगहों पर लगने वाली रेहड़ियों की संख्या भी करीब-करीब निश्चित कर ली हैं। चितवन वाटिका में 100 से 150 के बीच, शुलभ शौचालय के समीप 10 से 15 तथा गौशाला रोड पर 15 से 20, गर्ल्स आईटीआई की दीवार के साथ 15 से 20, रामानंद राधेश्याम धर्मशाला के पीछे 40 से 50, सिंघाना रोड पर पेट्रोल पंप पार्क के सामने 15 से 20 रेहड़ियां लगवाई जाएंगी।
नारनौल. सब्जीमंडी के प्रधान रेहड़ी चालकों को हिदायत देते एसडीएम विवेक कालिया।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva